Matrix estió lanzau por primera vegada en os Estaus Unius o 31 de marzo de 1999 y replegó mas de $ 460 millons en totz. Estió bien recibiu por muitos criticos y ganó quatro premios Oscar, asinas como atros premios, incluius os premios BAFTA y os premios Saturn. Matrix estió elogiada por os suyos innovadors efectos visuals, seqüencias d'acción, cinematografía y valor d'entretenimiento. A cinta se considera una d'as millors cintas de sciencia ficción de totz os tiempos, y s'adhibió a o Rechistro Nacional de Cintas pa la suya conservación en 2012.  L'exito d'a cinta levó a lo lanzamiento de dos seqüelas de largometraches en 2003, The Matrix Reloaded y The Matrix Revolutions, que tamién estioron escritas y endrezadas por os Wachowski, y producidas por Joel Silver. A franquicia Matrix s'expandió encara mas a traviés d'a producción de cómics, videochuegos y curtometraches animaus, en os quals os Wachowski estioron muit involucrados. A franquicia tamién ha inspirau libros y teorías que enamplan qualques d'as ideyas relichiosas y filosoficas a as qualas s'alude en as cintas. Una quatrena cinta, The Matrix 4, ye programada pa enguerar-se o 22 d'aviento de 2021.